b'\n_START_ARTICLE_\nTeologija\n_START_PARAGRAPH_\nTeologija je veda o bogu in o stvareh v odnosu do njega . Sopomenka besede je tudi bogoslovje. _NEWLINE_Kot akademska disciplina se predava na univerzah po vsem svetu, v obliki fakultet (ang. Faculty of Theology), bogoslovnih semeni\xc5\xa1\xc4\x8d (ang. Seminaries) ali bogoslovnih \xc5\xa1ol (ang. Schools of divinity). Ob koncu svojega izobra\xc5\xbeevanja \xc5\xa1tudent lahko prejme nazive: doktor teologije (kratica: D.Div; Doctor Divinitas lat.) , magister teologije (kratica Th.M; Theologiae Magister lat.) ali diplomant teologije (kratica B.Div; Baccalaureus Divinitas). _NEWLINE_Teologija v Sloveniji se kot humanisti\xc4\x8dna znanost v okviru doktorskega, magistrskega in diplomskega \xc5\xa1tudija pou\xc4\x8duje na Teolo\xc5\xa1ki fakulteti z enotama v Ljubljani in Mariboru . _NEWLINE_Kot dru\xc5\xbeboslovna znanost se religijske in kulturne \xc5\xa1tudije pou\xc4\x8duje tudi na Fakulteti za dru\xc5\xbebene vede v Ljubljani, v okviru doktorskega, magistrskega in diplomskega \xc5\xa1tudija.\n_START_SECTION_\nEtimologija\n_START_PARAGRAPH_\nSlovenska beseda Teologija izvira iz gr\xc5\xa1ke besede theologia (\xce\xb8\xce\xb5\xce\xbf\xce\xbb\xce\xbf\xce\xb3\xce\xaf\xce\xb1), ki je zlo\xc5\xbeenka iz besede Theos (\xce\x98\xce\xb5\xcf\x8c\xcf\x82), kar pomeni Bog in besede -logia\xc2\xa0(-\xce\xbb\xce\xbf\xce\xb3\xce\xaf\xce\xb1), ki med drugim pomeni tudi govor, pripoved, razlaga ali beseda._NEWLINE_Beseda theologia je iz rabe v gr\xc5\xa1\xc4\x8dini pre\xc5\xa1la tudi v latin\xc5\xa1\xc4\x8dino, v nem\xc5\xa1\xc4\x8dini kot theologie v franco\xc5\xa1\xc4\x8dino pa kot th\xc3\xa9ologie. Angle\xc5\xa1ka ustreznica besedi je theology, ki se je pojavila leta 1362._NEWLINE_Sopomenka besede teologija je beseda bogoslovje, ki je v rabi od 16. stoletja.\n_START_SECTION_\nDefinicija\n_START_PARAGRAPH_\nAvgu\xc5\xa1tin iz Hipona je definiral latinsko besedo theologia kot "razlaganje in razpravljanje, ki zadeva Bo\xc5\xbeje". Richard Hooker je angle\xc5\xa1ko besedo theology definiral kot "znanost o bo\xc5\xbeanskih re\xc4\x8deh". Termin je seveda lahko uporabljen v razli\xc4\x8dnih kulturnih in religijskih kontekstih prav tako pa tudi deli \xc5\xa1e naprej po disciplinah svojega \xc5\xa1tudija._NEWLINE__NEWLINE_Teologija se za\xc4\x8dne s predpostavko, da bo\xc5\xbeansko v neki obliki obstaja. Ta oblika je lahko fizi\xc4\x8dna, nadnaravna, umska ali pa zadeva neko dru\xc5\xbebeno stvarnost. Dokaze za obstoj Boga je mogo\xc4\x8de najti na podlagi lastne osebne duhovne izku\xc5\xa1nje ali pa na podlagi izku\xc5\xa1njah drugih po svetu ali dokumentiranih zapisih drugih. \xc5\xa0tudij teh predpostavk ni del cele teologije, s tem se ukvarja filozofija religije, \xc4\x8dedalje bolj pa tudi psihologija religije in neuroteologija. Teologija na podlagi teh predpostavk s svojim \xc5\xa1tudijem kot znanost cilja na dojemanje strukture Bo\xc5\xbejega in razumevanje izku\xc5\xa1enj in konceptov povezanih z Bo\xc5\xbeanstvom. Tako dojemanje se tudi pogojuje \xc4\x8dlovekov odnos do \xc5\xbeivljenja in njegova moralna dejanja.\xc2\xa0_NEWLINE_Teologi uporabljajo razli\xc4\x8dne oblike analize in argumentov (izku\xc5\xa1enjske, filozofske, etnografske, zgodovinske in druge), da pomagajo razumeti, razlo\xc5\xbeiti, preizkusiti, kriti\xc4\x8dno obravnavati, braniti ali promovirati mno\xc5\xbeico religioznih tem. Podoben primer je tudi v filozofiji etike in kavzalnem pravu. Argumenti pogosto predpostavljajo obstoj prej raz\xc4\x8di\xc5\xa1enih vpra\xc5\xa1anj. Razvoj znanosti poteka ob delanju analogij med raz\xc4\x8di\xc5\xa1\xc4\x8denimi vpra\xc5\xa1anji, ki se podobno pojavljajo v novih situacijah._NEWLINE_\xc5\xa0tudij teologije lahko teologu pomaga globlje razumeti svojo religiozno tradicijo, drugo ali pa ga usposobi za raziskovanje narave bo\xc5\xbejega brez kakr\xc5\xa1nekoli osebne preference do dolo\xc4\x8dene religije. Teologija je lahko uporabljena za prepri\xc4\x8devanje, spreminjanje ali upravi\xc4\x8devanje verske tradicije, lahko pa je uporabljena tudi v namene primerjanja, izziva (prim. bibli\xc4\x8dni kriticizem) ali oporekanja religijski tradiciji in svetovno-nazorskemu pogledu. Teologija daje teologu orodje, da naslovi sedanjo situacijo ali potrebo skozi versko tradicijo ali, da i\xc5\xa1\xc4\x8de nove mo\xc5\xbene poti interpretiranja sveta.\xc2\xa0\n_START_SECTION_\nZgodovina\n_START_PARAGRAPH_\nV 4.stoletju pr.Kr. je Theologia pomenila "govor o Bogu", primer je zapis v Platonovi Republiki. Aristotel je teoreti\xc4\x8dno filozofijo razdelil v mathematike, physike in theologike. Zadnja kategorija je grobo ustrezala metafiziki, ki je po Aristotelu vklju\xc4\x8devala tudi govor o bo\xc5\xbeanskem.\xc2\xa0_NEWLINE_Gr\xc5\xa1ki stoi\xc4\x8dni viri, kot recimo latinski pisec Mark Terencij Varo, razlikuje tri oblike govorjenja o bo\xc5\xbeanskem: miti\xc4\x8dno (v kontekstu mitov gr\xc5\xa1kih bogov), razumsko (kot filozofska analiza bogov in kozmologij) in civilno (v kontekstu obredov in dol\xc5\xbenosti javnih verskih praznovanj).\xc2\xa0_NEWLINE_Pojem theologos, je tesno povezan z besedo theologia, pojavi se tudi v svetem pismu, v knjigi Razodetja. Apokalypsis ionnoy toy theologoy, "Sporo\xc4\x8dil ga je po svojem angelu svojemu slu\xc5\xbeabniku Janezu". Gr\xc5\xa1ke besede na tem mestu ne moremo razumeti kot "Janezu teologu", kakor bi se tudi dajalo prevajati v sloven\xc5\xa1\xc4\x8dino, ampak kot besedo ali sporo\xc4\x8dilo dano Janezu - kot njemu, ki govori besede Boga, logoi toy theoy.\xc2\xa0_NEWLINE_Tertulijan in Avgu\xc5\xa1tin sledita Varrovi opredelitvi trojne rabe, \xc4\x8deprav ga Avgu\xc5\xa1tin razume bolj preprosto kot zgolj razgrabljanje ali razpravljanje, ki zadeva Boga.\xc2\xa0_NEWLINE_V virih Gr\xc5\xa1kih kr\xc5\xa1\xc4\x8danskih virov, beseda theologia pomeni, navdihnjeno in razodeto vedenje in \xc5\xa1tudij o bistveni naravi Boga.\xc2\xa0_NEWLINE_Latinski avtor Boetij, ki pi\xc5\xa1e v za\xc4\x8detku 6.stoletja, besedo theologia uporabi za razmejitev od filozofije kot predmeta zgolj akademskega \xc5\xa1tudija, ki se ukvarja z negibno in nestvarno realnostjo (za razliko od physica, ki se ukvarja s stvarno in gibno realnostjo). Boetijeva definicija latinskega pojma je vplivala na razumevanje in uporabo v \xc4\x8dasu srednjega veka._NEWLINE_V latinskih sholasti\xc4\x8dnih virih, je pojem pomenil racionalen \xc5\xa1tudij in doktrino kr\xc5\xa1\xc4\x8danske religije oziroma akademsko disciplino, ki je preu\xc4\x8devala povezanost in njeno vpletenost v jezik ter koncept svetega pisma in teolo\xc5\xa1ke tradicije. Kasneje je bila ta misel povzeta v knjigi Petra Lombardskega z naslovom: Libri Quattuor Sententiarum, knjigi z izvle\xc4\x8dki cerkvenih o\xc4\x8detov._NEWLINE_V renesansi se je pod vplivom Dantejeve poezije prepojene z Florentinsko Platonisti\xc4\x8dno mislijo, zgodilo razlikovanje med "poeti\xc4\x8dno teologijo" (theologia poetica) in "razodeto oz. bibli\xc4\x8dno teologijo". To razlikovanje je obudilo prizadevanje po filozofiji neodvisni od teolo\xc5\xa1ke avtoritete.\xc2\xa0_NEWLINE_Pod tem vplivom je beseda teologija v 14.stoletju, kot akademska disciplina in razumski \xc5\xa1tudij Kr\xc5\xa1\xc4\x8danske doktrine vstopila v angle\xc5\xa1\xc4\x8dino. V o\xc5\xbejem smislu je njena definicija \xc5\xbee bila odkrita pri Boetiju in gr\xc5\xa1kih patristi\xc4\x8dnih avtorjih. Njihove razprave so zajemale \xc5\xa1tudij lastnosti in opredelitve Bo\xc5\xbeje narave. Danes je to podpodro\xc4\x8dje sistemati\xc4\x8dne teologije - Bogoslovje, ki zajema pneumatologijo (vedo o Svetem duhu) in kristologijo (vedo o Jezusu Kristusu)._NEWLINE_Od 17. stoletja naprej je mogo\xc4\x8de govoriti o teologiji kot terminu, ki se nana\xc5\xa1a na \xc5\xa1tudij religioznih idej in u\xc4\x8denj, ki niso nujno kr\xc5\xa1\xc4\x8danska ali specifi\xc4\x8dna za dolo\xc4\x8deno religijo. Primer tega je na primer naravna teologija, ki je osnovana na \xc5\xa1tudiju naravnih dejstev, neodvisnih od kr\xc5\xa1\xc4\x8danskega razodetja._NEWLINE_Pojem Teologija je danes v prene\xc5\xa1enem smislu lahko mi\xc5\xa1ljena tudi kot "sistem teoreti\xc4\x8dnih principov, neprakti\xc4\x8dna ali ostra ideologija".\xc2\xa0'